Río de la Hoz Seca

Lo río de la Hoz Seca u Oceseca ye lo primer afluent important de lo río Tacho por la suya marguin dreita.

Lo suyo naixedero ye la fuent d'el Canto, a on que bi ha una paúl acida Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007. p 50, pp 182-183., baixo la Penya Cabeza Colosa de la Sierra d'el Tremedal, en lo termin municipal de Bronchales pero cerca de la "manga" de lo termin municipal d'Albarracín que lo desparte de lo termin municipal d'Oriuela Chabier de Jaime et al. Serranía de Albarracín 2. Zona occidental de la Sierra de Albarracín. Montes Universales. Mapa excursionista 1:40.000 Paseos y excursiones. Prames..

Dende lo suyo naixedero va desauguando las versants sudoccidentals de la Sierra d'el Tremedal, baixando enta l'ueste a traviés una partida de lo termin municipal conoixida como El Puerto y deixando lo Puerto d'Oriuela y Caimodorro a la dreita, y atros releus de menor importancia a la ezquierda. El Puerto ye una zona a piet de la versant sud de la  Sierra d'el Tremedal y uns kilometros a lo norte de las grans muelas de los Monts Universals.

Dimpués de deixar esta zona encomienza a tener augua permanent, de fueras d'una zona de cauz con filtracions que bi ha dica la Cueva del Tornero. Ha esgarrapau una foz de 25 km con recolons dica lo suyo forcallo con lo Tacho.

No bi ha nuclios de población en las suyas marguins. No bi ha que una antiga ferrería, un molín y un cámping. Buena part de la suya cuenca s'incluye adintro de lo parque natural de l'Alto Tacho.

 Toponimia 
Lo hidronimo Hoz Seca ye transparent en castellano y significa "foz seca". Manimenos, nunca no gosa estar seco y en lo forcallo con lo Tacho leva un cabal mes gran que este famoso río, en esta zona redueito a un simple arrigacho cuan la estación seca, d'astí que se diga en castellano Tajo lleva la fama y Oceseca el agua Prensa Diaria Aragonesa: Los ríos de Aragón. Ríos Mijares, Turia y Tajo. El Periódico de Aragón, Diputación General de Aragón, 2005, pp 40-42..

En lo "Libro de la Montería que mando escreuir el muy alto y muy poderoso rey don Alonso de Castilla y de Leon, vltimo deste nombre" (S. XIV) s'escribiba Foz de Seca d'acuerdo con la ortografía de lo castellano medieval:

Lo tramo d'este río en territorio aragonés y antes d'entrar en la zona de foces recibe la denominación de río del Puerto por travesar la partida homonima de lo termin municipal d'Albarracín.

 Referencias 


 Bibliografía 
 Prensa Diaria Aragonesa: Los ríos de Aragón. Ríos Mijares, Turia y Tajo. El Periódico de Aragón, Diputación General de Aragón, 2005.
 Pedro Manuel Artigot Martínez (coordinador): Red natural de Aragón. nº 20, Sierra de Albarracín Prames, 2007.

Hoz Seca
Hoz Seca
Hoz Seca
Hoz Seca
Hoz Seca